Дмитрий Эскин

Дмитрий  Эскин ( 1876 - 1936 елдан соң  ) - рус һәм совет табибы.

Медицина докторы, Пермь университетының  оператив хирургия кафедрасы мөдире (1920–1922).

 Биография 
Дмитрий Афанасьевич Эскин1876 елның 4 сентябрендә Пермьдә сәүдәгәр Афанасий Павлович һәм Александра Венедиктовна  гаиләсендә туган. Н. A. Эскинның энесе.

1896 елда Пермь гимназиясен тәмамлый һәм Петроградтагы Хәрби медицина академиясенә укырга керә. 

1897 елда ул Казан университетына күчә, һәм аны 1903 елның октябрендә тәмамлый. Университетта укыганда,  профессор Прокоин белән больница хирургиясе клиникасында эшли, анда ул ординатор булып кала.

Рәсәй-Япония сугышы башлангач, хәрби табиб буларак, Россия император армиясенә алына һәм 1904 елның мартыннан 1905 елның декабренә кадәр Кызыл Хачның Сембер бүлегендә ординатор булып хезмәт итә, аннары Ерак Көнчыгышка гамәлдәге армия сафларына озатыла.

Сугыш беткәч, 1905 елда, ул Казанга  профессор Прокоин белән бергә эшләгән урынына кайта. 1908 елның августыннан ноябренә кадәр Оса шәһәрендә земство табибы булып эшли, аннан соң Пермьдәге  губерна Александровск хастаханәсенә билгеләнә.  

Беренче бөтендөнья сугышы башлангач, ул кабат РИАда мобилизацияләнә һәм 1914 елның 17 августында Пермьнән фронтка җибәрелә. Анда госпитальнең өлкән ординаторы итеп билгеләнә һәм Көнбатыш фронтка Седлец шәһәренә җибәрелә. Аннан соң Белоретның күчмә лазаретына күчерелә. Әсирлеккә эләгә, ике атнадан рус гаскәрләре тарафыннан азат ителә. 170нче җәяүле дивизиянең 219 нчы пехот полкына баш табиб итеп билгеләнә. Соңрак вакытлыча 55нче пехот дивизиясе баш табибы вазыйфаларын башкара. Аннары Россиягә кайта һәм 1917 елның октябренә кадәр Мәскәүдә табиб булып хезмәт итә.

Октябрь революциясеннән соң, ул Пермьгә күченде һәм 191-нче госпитальдә баш ординатор, аннары ул баш  табиб була. 1918 елның апреленә кадәр шунда эшли.

Пермь Александровск хастаханәсе хирургия бүлеге мөдире булып күчә,1922 елда бер үк вакытта рентген кабинеты мөдире була.

1919 елның 8 сентябрендә  кулга алына, ләкин  дәлил булмаганлыктан азат ителә.

1920 елда Д.А. Эскин Пермь университетының медицина факультеты укытучылары итеп оператив хирургия кафедрасының укытучысы һәм мөдире вазыйфасына сайлана, анда 1922 елга кадәр эшли.

1922 елда Эскинны Сарапул хирургия хастаханәсе мөдире вазыйфасына тәкъдим итәләр һәм ул хатыны белән Сарапулга күчеп килә. 1923 елның 7 маенда Эскинның фатирында тентү  ясала - Дмитрий Афанасьевич кулга алына һәм Пермьгә  1 нче төзәтү йортына  ябыла.

7 июньдә Пермь ГПУ аны Архангельскига концентрация лагерена өч елга хөкем  итә, тик 12 июльдә Мәскәүдә НКВД комиссиясе Эскинны  Туркестанга сөргенгә җибәрү турында карар чыгара. 1923 елның 3 августында ул Пермьнән Актүбәгә ике елга җибәрелә. Аннан соң Д. А. Эскинның тарихы билгесез, әмма 1936 елда Сызрань шәһәренең тимер юл хастаханәсендә хирург булып эшләве турында мәгълүматлар бар.   

РГИАда Д. А. Эскинга кагылышлы документлар бар. 

 Искәрмәләр 

 Сылтамалар 

 Эскин Дмитрий Афанасьевич 
 ПОЛИТИЧЕСКИЕ РЕПРЕССИИ В ПРИКАМЬЕ 1918-1980е гг.

Төркем:XX гасырда вафатлар
Төркем:Сталин репрессияләре корбаннары
Төркем:Урыс-япон сугышында катнашучылар
Төркем:Казан университетын тәмамлаучылар
Төркем:ССРБда вафатлар
Төркем:Вафат булу датасы ачыкланмаган шәхесләр
Төркем:Пермьдә туганнар
Төркем:1876 елда туганнар
Төркем:4 сентябрь көнне туганнар